Augustusburg

Augustusburg je sakske městačko w srjedźosakskim wokrjesu. Leži při Sapawje něhdźe dwanaće kilometrow Kamjenicy a ma 4.600 wobydlerjow.

Sydlišćo naspomni so prěni raz w lěće 1206 jako knježe sydło bratrow Wolframus et Petrus de Schellenberc a dósta swoje dźensniše mjeno hakle w lěće 1899 po wot 1568 do 1573 přez kurwjercha Awgusta natwarjenym hrodźe.

 Geografija 
Městačko leži při rěkomaj Sapawa a Flöha we wysokosćach mjez 300 a 516 metrow nad mórskej hładźinu a zapřija tež wjeski Erdmannsdorf, Grünberg, Hennersdorf a Kunnersdorf. Najwyša hora je Schellenberg (516 metrow) a najniši dypk leži při Sapawje na 300 metrach. 

Susodne gmejny su Flöha na sewjeru, Oederan na sewjerowuchodźe, Leubsdorf na wuchodźe, Grünhainichen na juhowuchodźe, Gornau na juhozapadźe a Kamjenica na zapadźe.

 Wobrazarnja 

 Wobchad 
W Augustusburgu je wot 1. februara 1866 dwórnišćo Erdmannsdorf, wot 1910 z mjenom Erdmannsdorf-Augustusburg železniskeje čary Kamjenica – Vejprty. W Hennersdorfje wobsteji wot 1. februara 1866 dwórnišćo Hennersdorf (Sachs).

 Politika 
Augustusburg słuša k sakskemu wólbnemu wokrjesej 18 (Srjedźna Sakska 1) a k zwjazkowemu wólbnemu wokrjesej 161 (Srjedźna Sakska).

 Žórła 

 Wotkazaj 



Kategorija:Sydlišćo we wokrjesu Srjedźna Sakska
Kategorija:Město w Sakskej
!
Kategorija:Sydlišćo při Sapawje
Kategorija:Prěnje naspomnjenje 1206